Public procurement notice: Contract Notice
Published: 2021-11-16
Buyer: ΔΗΜΟΣ ΑΓΡΑΦΩΝ
Country: GR
Contract type: Supplies
Procedure: Open procedure
CPV classification: 34100000 | 34131000: Pick-up trucks | 34134200 | 34144710
Estimated value: 299193.55 EUR
Submission deadline: 2021-12-20
Award criteria: Lowest price

Technical requirements: Αντικείμενο της σύμβασης είναι η «Προμήθεια μηχανημάτων έργου και συνοδευτικού εξοπλισμού του Δήμου Αγράφων» στο πλαίσιο του Προγράμματος Φιλόδημος ΙΙ, ποσού ύψους 299.193,55 € πλέον ΦΠΑ 24% ποσού ύψους 71.806,45 €, γενικό σύνολο ποσού ύψους 371.000,000 € με κριτήριο κατακύρωσης την πλέον συμφέρουσα από οικονομική άποψη προσφορά βάσει τιμής. Η πράξη αφορά την προμήθεια των ακόλουθων οχημάτων: α) ενός (1) μεταχειρισμένου φορτωτή, β) τριών (3) μεταχειρισμένων ημιφορτηγών (4Χ4) και γ) δύο (2) μεταχειρισμένων ανατρεπόμενων διαξονικών φορτηγών τα οποία θα χρησιμοποιηθούν για τις ανάγκες του Δήμου Αγράφων και θα αποκτηθούν βάσει της ισχύουσας νομοθεσίας και των απαιτούμενων ευρωπαϊκών προδιαγραφών. Προσφορές υποβάλλονται είτε για κάθε τμήμα χωριστά, είτε για περισσότερα από ένα τμήματα, είτε για το σύνολο των τμημάτων της διακήρυξης. Η προσφορά των υποψηφίων ανά τμήμα και για το σύνολο της απαιτούμενης ποσότητας δεν θα υπερβαίνει την εκτιμώμενη αξία ανά τμήμα, όπως αυτό ορίζεται ανωτέρω.
Προσφορές υποβάλλονται είτε για κάθε τμήμα χωριστά, είτε για περισσότερα από ένα τμήματα, είτε για το σύνολο των τμημάτων της διακήρυξης. Προσφορές που περιλαμβάνουν περισσότερα από ένα τμήματα οφείλουν να περιλαμβάνουν διακριτές προσφορές για κάθε τμήμα, αξιολογώντας τες χωριστά, ενώ η αναθέτουσα αρχή δύναται να επιλέξει μέρος της συνολικής προσφοράς εφόσον αυτή αξιολογηθεί ως πλέον συμφέρουσα.
Η τελική παράδοση του οχήματος θα γίνει στο Δήμο Αγράφων στο Κερασοχώρι Ευρυτανίας με τα έξοδα να βαρύνουν τον προμηθευτή (επί ποινή αποκλεισμού).
Ποσόν 112.903,23 ευρώ χωρίς ΦΠΑ (140.000,00 ευρώ με ΦΠΑ 24%) για την προμήθεια μεταχειρισμένου φορτωτή [CPV: 34144710-8 (Τροχοφόροι φορτωτές)].
Το προς προμήθεια μηχάνημα θα είναι μεταχειρισμένο, ημερομηνία έκδοσης αρχικής άδειας κυκλοφορίας όχι πέραν των πέντε (5) ετών, γνωστού και εύφημου εργοστασίου, εκ των πλέον εξελιγμένων τεχνολογικά τύπων και διαδεδομένου στην Ελληνική αγορά όσο και στο εξωτερικό (Ε.Ε., κ.λπ.). Ο προς προμήθεια φορτωτής θα είναι ελαστικοφόρος με αρθρωτό πλαίσιο (σπαστός), με κάδο χωματουργικών εργασιών γενικής χρήσεως, χωρητικότητας τουλάχιστον 1,8 m3. Το μηχάνημα έργου θα πρέπει να διαθέτει όλα τα συστήματα - μηχανισμούς σύμφωνα με τις διατάξεις όπως προβλέπονται από την Ευρωπαϊκή Οδηγία (CE) διασφαλίζοντας κατά τον τρόπο αυτό την εντελώς ασφαλή εκτέλεση όλων των χειρισμών του οχήματος από τους οδηγούς - χειριστές και από τους τεχνικούς συντήρησης και επισκευών. Οι διαστάσεις, τα βάρη κατά άξονα τα μηχανικά μέρη και τα λοιπά κατασκευαστικά στοιχεία αυτού πρέπει να ικανοποιούν τις ισχύουσες διατάξεις ώστε να είναι δυνατή η κυκλοφορία του, βάση νόμιμης άδειας κυκλοφορίας στην Ελλάδα.
H λειτουργία της εξάρτησης του φορτωτή θα πρέπει να είναι υδραυλική, γι’ αυτό η απαίτηση ισχύος-πίεσης του υδραυλικού συστήματος, θα είναι κατά προτίμηση η μέγιστη. Για λόγους μεταφοράς το βάρος λειτουργίας δεν θα πρέπει να ξεπερνά τα 14.000 κιλά, το μήκος τα 7,5 μ και το ύψος τα 3,3μ.
Ο κινητήρας θα πρέπει να είναι πετρελαιοκίνητος, τετράχρονος, έξι (6) κυλίνδρων, υδρόψυκτος, αντιρρυπαντικής τεχνολογίας. Mέγιστη ροπή κινητήρα τουλάχιστον 20r/s (r/min) στις 1400 σ.α.λ. Η ισχύς του κινητήρα κατά ISO 9249 ή SAE J1349 θα πρέπει να είναι τουλάχιστον 160 Hp.
Για περισσότερα στοιχεία που αφορούν την περιγραφή των τεχνικών προδιαγραφών του μεταχειρισμένου φορτωτή παρακαλώ να ανατρέξετε στη μελέτη 23/2021 η οποία θα αναρτηθεί στα συνημμένα του διαγωνισμού.
Η τελική παράδοση του οχήματος θα γίνει στο Δήμο Αγράφων στο Κερασοχώρι Ευρυτανίας με τα έξοδα να βαρύνουν τον προμηθευτή (επί ποινή αποκλεισμού).
Ποσόν 60.483,87 ευρώ χωρίς ΦΠΑ (75.000,00 ευρώ με ΦΠΑ 24%) για την προμήθεια των μεταχειρισμένων ημιφορτηγών (4Χ4) [CPV: 34131000-4 (Ημιφορτηγά)].
Τα υπό προμήθεια μεταχειρισμένα ημιφορτηγά προορίζονται για τις ανάγκες της υπηρεσίας και ιδιαίτερα για την ανάγκες μεταφοράς πάσης φύσεων αντικειμένων του Δήμου. Πρόκειται για ημιφορτηγά μεταχειρισμένα, όχι πέραν της πενταετίας, γνωστού και εύφημου εργοστασίου, εκ των πλέον εξελιγμένων τεχνολογικά τύπων και διαδεδομένου στην Ελληνική αγορά όσο και στο εξωτερικό (Ε.Ε., κ.λπ.).
Τα ημιφορτηγά θα είναι μιάμισης (1 1/2) καμπίνας με ανοιχτή καρότσα, τα οποία πρέπει να είναι σε πολλή καλή κατάσταση, να είναι στιβαρής κατασκευής, να διαθέτουν άρτια λειτουργική ικανότητα, που θα χρησιμοποιηθούν για τις ανάγκες του Δήμου.
Οι εξωτερικές διαστάσεις των οχημάτων (σε κατάσταση οδήγησης) να διατηρηθούν όσο είναι πρακτικά δυνατό περιορισμένες, ώστε να καθιστούν τα οχήματα ευέλικτα να ανταποκρίνονται στις απαιτήσεις των ευρωπαϊκών προτύπων που αφορούν οχήματα του συγκεκριμένου τύπου.
Η μικτή έμφορτη μάζα (GLM–gross laden Base) του οχήματος να είναι τουλάχιστον των 2000Kg. Ωφέλιμο φορτίο (kg) θα πρέπει να είναι έως 3,5 τόνους. Η κατανομή των φορτίων στους άξονες του οχήματος να είναι τέτοια που να επιτυγχάνει την ασφαλή οδική συμπεριφορά του. Η διαφορά των φορτίων μεταξύ των τροχών κάθε άξονα το δυνατόν μικρότερη.
Ο κινητήρας να είναι DIESEL αντιρρυπαντικής τεχνολογίας τουλάχιστον EURO V σύμφωνα με τα ισχύοντα Ευρωπαϊκά Πρότυπα, τουλάχιστον 120 ίππων, 4/χρονος, μεγάλου κυβισμού, υδρόψυκτος, από τους πλέον εξελιγμένους τύπους, άριστης φήμης, μεγάλης κυκλοφορίας στην Ελλάδα για να είναι εξασφαλισμένη η οικονομική και εύκολη εύρεση ανταλλακτικών, πρέπει κατά προτίμηση να έχει σύστημα απ΄ ευθείας εγχύσεως καυσίμου, με δυνατότητα εύκολης επισκευής και συντήρησης και να διαθέτει υπερπληρωτή (turbo) και σύστημα ενδιάμεσης ψύξης. Τα διανυθέντα χιλιόμετρα δεν θα υπερβαίνουν τις 60.000χλμ. Ο προσφέρων οφείλει να υποβάλει το τεχνικό έγγραφο όπου δηλώνεται ότι πληροί το πρότυπο ΕURO V η αυστηρότερο. Η συμπίεση του κινητήρα θα πρέπει να ανταποκρίνεται στις απαιτήσεις του εργοστασίου κατασκευής. Η πίεση λαδιού θα είναι η προβλεπόμενη από το εργοστάσιο κατασκευής του κινητήρα. Τα επίπεδα εκπομπής καυσαερίων να ικανοποιούν την ισχύουσα ελληνική νομοθεσία και της κανονισμούς της Ευρωπαϊκής Ενώσεως. Το ψυγείο με την κυψέλη να είναι σε άριστη κατάσταση και δεν θα έχει νεκρωθεί κανένα μέρος της.

Eligibility requirements: Για την απόδειξη της απαίτησης του άρθρου 2.2.4. της Διακήρυξης, δηλαδή αυτό της απόδειξης καταλληλότητας για την άσκηση επαγγελματικής δραστηριότητας, προσκομίζουν πιστοποιητικό/βεβαίωση του οικείου επαγγελματικού ή εμπορικού μητρώου του κράτους εγκατάστασης. Οι οικονομικοί φορείς που είναι εγκατεστημένοι σε κράτος μέλος της Ευρωπαϊκής Ένωσης προσκομίζουν πιστοποιητικό/βεβαίωση του αντίστοιχου επαγγελματικού ή εμπορικού μητρώου του Παραρτήματος XI του Προσαρτήματος Α' του ν. 4412/2016, με το οποίο πιστοποιείται αφενός η εγγραφή τους σε αυτό και αφετέρου το ειδικό επάγγελμά τους. Στην περίπτωση που η χώρα δεν τηρεί τέτοιο μητρώο, το έγγραφο ή το πιστοποιητικό μπορεί να αντικαθίσταται από ένορκη βεβαίωση ή, στα κράτη - μέλη ή στις χώρες όπου δεν προβλέπεται ένορκη βεβαίωση, από υπεύθυνη δήλωση του ενδιαφερομένου ενώπιον αρμόδιας δικαστικής ή διοικητικής αρχής, συμβολαιογράφου ή αρμόδιου επαγγελματικού ή εμπορικού οργανισμού της χώρας καταγωγής ή της χώρας όπου είναι εγκατεστημένος ο οικονομικός φορέας ότι δεν τηρείται τέτοιο μητρώο και ότι ασκεί τη δραστηριότητα που απαιτείται για την εκτέλεση του αντικειμένου της υπό ανάθεση σύμβασης. Οι εγκατεστημένοι στην Ελλάδα οικονομικοί φορείς προσκομίζουν βεβαίωση εγγραφής στο Βιοτεχνικό ή Εμπορικό ή Βιομηχανικό Επιμελητήριο ή στο Μητρώο Κατασκευαστών Αμυντικού Υλικού ή πιστοποιητικό που εκδίδεται από την οικεία υπηρεσία του Γ.Ε.Μ.Η. των ως άνω Επιμελητηρίων. Για την απόδειξη άσκησης γεωργικού ή κτηνοτροφικού επαγγέλματος, οι αναθέτουσες αρχές απαιτούν σχετική βεβαίωση άσκησης επαγγέλματος, από αρμόδια διοικητική αρχή ή αρχή Οργανισμού Τοπικής Αυτοδιοίκησης. Επισημαίνεται ότι, τα δικαιολογητικά που αφορούν στην απόδειξη της απαίτησης του άρθρου 2.2.4 (απόδειξη καταλληλότητας για την άσκηση επαγγελματικής δραστηριότητας) γίνονται αποδεκτά, εφόσον έχουν εκδοθεί έως τριάντα (30) εργάσιμες ημέρες πριν από την υποβολή τους, εκτός εάν, σύμφωνα με τις ειδικότερες διατάξεις αυτών, φέρουν συγκεκριμένο χρόνο ισχύος.

Award value: 299193.55